|  |
| --- |
|  |

|  |  |
| --- | --- |
| **PRAKTIKBESKRIVELSE 2. og 3. PRAKTIKPERIODE, SOCIAL- OG SPECIALPÆDAGOGIK**  **jf. Bekendtgørelse nr. 211 af 06/03/2014 om uddannelse til professionsbachelor som pædagog.**  **Gældende fra 1. august 2014** | |
| **Beskrivelse af praktikstedet:**  Institutionens navn:  Adresse:  Postnr. og By:  Tlf.nr.:  Institutionens E-mail:  Hjemmeside adr.:  Institutionsleder:  Kontaktperson for praktik i pædagoguddannelsen:  Kommunal:  Privat:  Regional: | Området for Kommunikation og Specialpædagogik. Aktivitets – og Botilbud CDH (AB-CDH)  – **Kloden, afdeling Jorden**  Borgmester Jørgensens vej 2, 9000 Aalborg  97647352  cdh@rn.dk  <https://ab-cdh.rn.dk/da>  Tommy Tindahl [t.tindahl@rn.dk](mailto:t.tindahl@rn.dk) Telefon: 51425597  Pædagoger fra afdelingen er praktikvejledere. Telefon Jorden: 97647313 / 51297961  Region Nordjylland |
| **Institutionstype/  foranstaltning**  Antal børn/unge /voksne  Aldersgruppe  Antal stuer / afdelinger  Åbningstid | Aktivitets- og Botilbud – CDH (herefter AB – CDH) er et lands- og landsdeldækkende helhedstilbud til børn, unge og voksne med døvblindhed eller høretab. AB - CDH er en del af Specialsektoren i Region Nordjylland. Få meget mere at vide på hjemmesiden, [ab-cdh.rn.dk](https://ab-cdh.rn.dk/)  Kloden er et botilbud for 25 voksne under AB - CDH, bestående af 4 afdelinger: Jorden, Ilden, Luften og Vandet. Hver afdeling er indrettet med 6 lejligheder, 1 separat lejlighed, der er tilknyttet Luften, fælles køkken-alrum, vaskerum samt et fælleshus for hele Kloden. Beboerne er i alderen 27 og 60.  Kloden er opdelt i 4 levegrupper ud fra tanken om, at mennesker med døvblindhed vil have fordel af at bo i små overskuelige enheder. Beboerne er fordelt efter sociale fællesskaber. Flere i Jorden har haft sociale fællesskaber før de flyttede på Kloden. Samtidig er beboerne fordelt efter funktionsnedsættelser. Derfor er 5 af jordens beboere mennesker med motoriske vanskeligheder. I fordelingen er der også taget hensyn til kommunikation. Derfor er specialet om kommunikation med mennesker med motoriske vanskeligheder specielt i fokus i Jorden.  I Jorden har 6 voksne mennesker med medfødt døvblindhed deres hjem. Aldersgruppe: 37-57 år.  Der er åbent hele døgnet, også på søn-/helligdage, hvor arbejdstiden vil være mellem kl. 07.00 og 23.00, oftest med vagtskifte kl. ca.15.00.  Studerende har aftenvagter, samt arbejde hver anden weekend, både dag- og aftenvagter. Der kan også forventes at arbejde jule-/nytårsaftner samt øvrige helligdage. |
| **Institutionens formål**  jf. lovgrundlag. | AB - CDH’s mission, vision og værdier gælder for alle afdelinger. Formålet ses især i missionen:  **Mission**: Vi vil medvirke til, at hvert enkelt menneske, der benytter vores tilbud, får de bedst mulige vilkår for at mestre sin egen tilværelse.  **Vision:**Vi vil være kommunernes foretrukne samarbejdspartner og leverandør af specialiserede ydelser.  **Værdier:**ITOP:  **Indflydelse** Vi tager fælles ansvar for et aktivt samarbejde og åben dialog.  **Tillid** Vi udviser og indgyder tillid.  **Ordentlighed** Vi er til at stole på og gør det, vi siger.  **Professionalisme** Vi løser vores opgaver med høj faglighed og kvalitet.  **Serviceloven** § 108 |
| **Karakteristik af brugergruppen:**  Beskrivelse af den / de aktuelle børne- / bruger/borgergruppe. | **Definition af døvblindhed** *”Døvblindhed er en specifik funktionsnedsættelse. Døvblindhed er en kombineret syns- og hørenedsættelse. Den begrænser en persons aktiviteter og forhindrer fuld deltagelse i samfundet i et sådant omfang, at det kræver, at samfundet støtter med særligt tilrettelagte servicetilbud, tilpasninger af omgivelserne og/eller tekniske hjælpemidler.”* (Nordisk definition af døvblindhed)  Definitionen udgør grundlaget for identifikationen af og service for personer med medfødt døvblindhed i alle nordiske lande. Den er baseret på FN’s standardregler og WHO’s klassifikationssystem, således atden kan bruges på tværs af landegrænser.  Den nordiske definition indeholder også en række faglige anbefalinger i forhold til identifikation af medfødt døvblindhed, udvikling af tilbud samt uddannelse af professionelle.  Link til den nordiske definition af døvblindhed på [Socialstyrelsens hjemmeside](http://www.socialstyrelsen.dk/handicap/dovblindfodt/om-medfodt-dovblindhed/definition).  **Diagnoser, som kan medføre døvblindhed** Der er mange forskellige årsager til døvblindhed. Blandt de ca. 200 danskere med medfødt døvblindhed er der fundet flere end 40 forskellige medicinske hoveddiagnoser, der ligger til grund for funktionsnedsættelsen. Årsagerne kan være for tidlig fødsel, sjældne syndromer – heriblandt CHARGE og Rubella – cytomegalovirus (CMV) og forskellige andre typer vira.  Overordnede diagnose hos beboerne i Jorden er: [Rubella syndrom](http://www.socialstyrelsen.dk/handicap/dovblindfodt/om-medfodt-dovblindhed/arsager/rubella-syndrom). [CHARGE syndrom](https://www.sundhed.dk/sundhedsfaglig/laegehaandbogen/sjaeldne-tilstande/sjaeldne-tilstande/charge-syndrom/). Cerebral Parese. Ataksi, Skoliose, Prematuritas. Usher syndrom. Hertil kommer en række tillægsdiagnoser.  I mange tilfælde er det ikke kun syn og hørelse, der er påvirkede. Nogle diagnoser medfører også andre skader, bl.a. hjerneskader og nedsat mobilitet. Enkelte har et progredierende forløb, som kan resultere i et kortere livsforløb.  **Konsekvenser af døvblindhed** Døvblindhed, evt. kombineret med tillægshandicaps, bevirker, at et menneske er hæmmet i at opleve verden i samme omfang som andre mennesker. Det er særdeles problematisk for den døvblinde at indgå i socialt samspil, at kommunikere, at tilegne sig information og orientere sig i omgivelserne. Disse faktorer er af væsentlig betydning for personens sensomotoriske udvikling, hvilket bevirker, at den døvblinde ofte vil befinde sig på et tidligereudviklingsstadium end jævnaldrende.  Kombinationen af disse faktorer udfordrer den døvblindes forvaltning af eget liv og dermed kvaliteten af livsindhold. Derfor har den pågældende behov for omsorg, støtte og vejledning, så han/hun bliver så selvforvaltende som muligt. |
| **Arbejdsmetoder:**  Kort beskrivelse af praktikstedets pædagogiske praksis og teoretiske og metodiske grundlag (Uddybes senere i relation til uddannelsesplanens videns- og færdighedsmål) | Jorden er hjem for 6 voksne borgere, som har hver egen lejlighed med tilknyttet bad og tekøkken. I tilknytning hertil er et fællesrum.  Den studerende må forvente at skulle arbejde med plejeopgaver, idet flere af beboerne har behov for hjælp til personlig hygiejne, herunder toiletbesøg. En enkelt beboer har behov for hjælp af sygeplejefaglig karakter.  Jorden er beboernes hjem, og arbejdet bærer præg af dette. Beboerne har hver dag på nær socialpædagogiske hjemmedage været i bl.a. AB - CDH's aktivitets- og dagbeskæftigelse, og har derfor i varierende grad behov for at have fri, når de kommer hjem. Dette betyder, at der ikke i botilbuddet er fastlagt et dagligt aktivitetsprogram. Aktiviteterne planlægges som hovedregel, spontant ud fra beboernes og personalets ideer til aktiviteter. Det tilstræbes at gøre bofællesskabet til en tryg base for beboerne, hvor det står dem frit at søge eller trække sig fra fællesskabet.  Idealet for samværet mellem beboere og personale, er et ligeværdigt fællesskab hvor der tages gensidige hensyn. Personalet er ansvarlige for at der hersker en stemning med hygge, forudsigelighed og en atmosfære hvor alle både beboere og personale synes det er rart at være. |
| **Ansatte**  (pædagogiske faggrupper, andre faggrupper) | I Jorden er der 11 fastansatte pædagoger med speciale i døvblindhed. Samt en række tilknyttede vikarer.  Derudover består kollegagruppen af:   * Pædagogmedhjælpere * Social- og sundhedsmedarbejdere * Ernæringsassistenter * Husassistenter * Serviceassistenter   Samlet set arbejder også en lang række andre faggrupper på AB - CDH, eksempelvis lærere, sundhedspersonale og konsulenter. |
| **Tværprofessionelt samarbejde in- og eksternt**: | De pædagogiske afdelinger på AB - CDH indgår i tværfaglige samarbejder, hvor brugeren er i centrum, med eksempelvis sundhedspersonale, konsulenter og undervisere, som er ansat i andre afdelinger på AB - CDH.  Eksternt samarbejder vi med bl.a. Synsinstituttet, sundhedsvæsenet, psykiatrien, kommuner mv. |
| **Særlige forhold omkring den studerendes ansættelse:** | Studerende bliver ansat på samme vilkår som andre ansatte i samme faggruppe, under samme overenskomst. Eneste forskel er, at studerende er ansat i den begrænsede periode, som deres praktikperiode udgør.  Det betyder bl.a., at studerende skal leve op til AB - CDH’s værdier Indflydelse, Tillid, Ordentlighed og Professionalisme. Studerende har tavshedspligt og skal kvittere for modtagelse og læsning af magtanvendelsescirkulæret. AB - CDH indhenter desuden børne- og/eller straffeattest.  Den studerende tilbydes individuel vejledning efter behov. På AB - CDH tilbyder vi også studerende undervisning i eksempelvis døvblindekommunikation.  Se mere i [infopjecen om Området for Kommunikation og Specialpædgogik](https://oks.rn.dk/om-omraadet) |
| **Arbejdsforhold**  Forventes den studerende at arbejde alene?  Ved bekræftelse: hvor meget og hvordan? | Den studerende vil som udgangspunkt være på arbejde med erfarent personale. Dog kan efter nogen tid i ansættelsen blive tale om at den studerende har en socialpædagogisk hjemmedag, |
| **Øvrige oplysninger** | Studerende har adgang til og pligt til at bruge AB - CDH’s digitale dokumentationssystem Sensum One. Studerende har desuden adgang til AB - CDH’s interne kommunikationskanaler (PersonaleNet, Outlook, personaleblad), som skal bruges i det omfang, som det er relevant.  Studerende har mulighed for at tilkøbe kaffe/te-ordning, samt kostordning.  AB - CDH er et landsdækkende helhedstilbud til børn, unge og voksne med døvblindhed eller høretab. AB-CDH er en del af Specialsektoren i Region Nordjylland.  Få meget mere at vide på <https://ab-cdh.rn.dk/> |

|  |
| --- |
| **Uddannelsesplan for praktikperioderne, Social- og specialpædagogik**  Praktikstedet skal jf. bekendtgørelsen §9 stk. 2 udfærdige Uddannelsesplan for de praktikperioder, praktikstedet kan modtage studerende. Planen skal udarbejdes i overensstemmelse med kompetencemålene for de relevante praktikperioder med angivelse af relevant litteratur, organisering af praktikvejledning og af kontakt til professionshøjskolen. Uddannelsesplanen udarbejdes i samarbejde med professionshøjskolen. |
| **Specialiseringsmuligheder:**  Hvilke specialiseringsmuligheder kan praktikstedet tilbyde? (*Sæt X - Nogle praktiksteder, kan tilbyde flere specialiseringsmuligheder. Vi opfordrer til, at praktikstedet angiver primær og evt. sekundær specialiseringsmulighed)*  *Primær: Sekundær:*   * Dagtilbudspædagogik * Skole- og fritidspædagogik   x   * Social- og specialpædagogik |
| **Valgfagsområder:**  Følgende emneområder er valgfag for de studerende i løbet af uddannelsen.  Hvilke af disse emneområder kan ses i det daglige arbejde i institutionen?    x  1) Kreative udtryksformer.  x  2) Natur og udeliv.  x  3) Sundhedsfremme og bevægelse.  4) Medier og digital kultur.  x  x  5) Kulturprojekter og kulturelt iværksætteri.  x  6) Social innovation og entreprenørskab.  x  7) Kulturmøde og interkulturalitet. |

| Uddannelsesplan i forhold til kompetence-, videns- og færdighedsmål,Social- og specialpædagogik, 2. praktikperiode | | |
| --- | --- | --- |
| ***Relation og kommunikation***  *Praktikken retter sig mod pædagogens relationer, professionelle kommunikation og pædagogiske aktiviteter og midler i pædagogisk praksis.* | | |
| ***Kompetencemål:*** *Den studerende kan kommunikere professionelt i relation til målgruppen og kolleger og kan på baggrund gennemføre pædagogiske aktiviteter på et etisk forsvarligt grundlag* | | |
| ***Vidensmål:*** *Den studerende har viden om*   |  | | --- | |  | | ***Færdighedsmål:*** *Den studerende kan* | **Hvilke muligheder for læring kan etableres gennem den daglige pædagogiske praksis og praktikvejledningen?**   1. **Hvad har den studerende mulighed for at lære hos os i forhold til videns- og færdighedsmålet?** 2. **Hvordan kan den studerende lære dette – gennem deltagelse, litteratur, observation og refleksion – og hvordan understøtter vi den studerendes læring?** |
| *kommunikationsformer og relationsdannelse, herunder om den professionelle samtale,* | *kommunikere professionelt, etablere og indgå i professionelle relationer til mennesker i udsatte positioner,* | a) I den daglige dialog med borgerne benyttes tegnsprog, en enkelt har hørerest, og forstår verbalt sprog. Men også andre elementer fra "[totalkommunikation](http://www.densocialevirksomhed.dk/geelsgaardskolen/menu/Fagligt/Pædagogikker/Totalkommunikation.htm)" kommer i anvendelse, herunder, dramatisering, billedmateriale, konkreter etc. Beboernes mentale handicap, gør at, kommunikation oftest karakter af envejskommunikation med information, spørgsmål og svar, og kun få gange egentlige dialoger. Tegnsprog er hos nogle af beboerne meget personligt, og enkelte tegn kan referere til hele kontekster  Dagligdagen i Jorden bærer præg af at være beboerne hjem. Dette betyder at samvær og aktivitet sker på initiativ fra både beboere og ansatte, dette kan være samvær i borgerens lejlighed om praktiske gøremål, eller alm. hygge hvor der tages afsæt i borgerens interesser.  Fællesrummet benyttes i varierende grad af beboerne, nogle søger fællesskabet mere end andre og opholder sig så vidt det er muligt konstant i fællesrummet, mens andre i varierende grad har behov for at trække sig tilbage til egen lejlighed, enten alene, eller sammen med en pædagog. I fællesrummet, tilstræbes det at have en "familiær" stemning med fælles måltider, hygge, småaktiviteter, TV, samtaler, avislæsning, o.m.a. Fællesrummet er også stedet hvor der aftales mindre ture ud af huset, eller gives informationer.  Relationen til borgeren skabes via samvær, hvor pædagogen som udgangspunkt gør sig tilgængelig som ressourceperson, for nogle beboere falder det let at tage kontakt til personalet for at få opfyldt et socialt behov, mens det for andre i højere grad er op til personalet skabe en social relation. Det er dog altid således at hverken personale eller beboer kan pålægges et socialt samvær.  Det frie valg til socialt samvær, betyder dog ikke, frihed til, at vælge, hvem fra personalet der skal hjælpe med praktiske opgaver, her er det personalets ansvar, i samråd med beboeren der afgør, hvem der skal hjælpe.  Mindre aftaler med beboerne kan træffes uden forudgående aftale med kollegaer, hvorimod aftaler der har større indflydelse på borgerens liv, eller bo-gruppens struktur, drøftes med kollegaer, eller afgøres på team eller personalemøde.  I dialogen med borgeren, er personalet underlagt [tavshedspligt](http://www.bupl.dk/loen__og__vilkaar/ret_og_pligt/pligt/tavshedspligt?OpenDocument). dvs. der ikke må gives informationer til borgeren om andre, der har personfølsom karakter. Af etiske årsager skal personalet endvidere være tilbageholdende med at give informationer til beboeren om tredje person som ikke direkte vedkommer borgeren.  Det kollegiale samarbejde, indebære daglige dialoger om strukturer for hverdagen og drøftelse af de refleksioner personalet har gjort sig. Hver tredje uge, afholdes der teammøder, supervision samt personalemøde. Her debatteres problemstillinger af overordnet karakter. Og der indgås aftaler om opgavefordeling m.m. den studerende deltager naturligt.  b)  I det daglige arbejde samt på et tegnsprogskursus vil den studerende få lært grundlæggende tegnsprogsfærdigheder, som gør den studerende i stand til at kommunikere de mest basale informationer, spørgsmål og svar.  I det daglige arbejde forventes det at den studerende gør sig både socialt og praktisk tilgængelig som ressource-person, dvs. at den studerende i den udstrækning beboerne henvender sig til den studerende, stiller sig til rådighed. I starten af praktikken kan dette komme til udtryk ved at den studerende tilbyder sit fysiske nærvær, ved at være i nærheden af beboeren, ex. virke interesseret i de ting der optager beboeren, tilbyde sin hjælp under spisning, eller blot være fysisk nærværende. På sigt forventes det, at den studerende med få undtagelser deltager på lige fod i den daglige dialog og samvær med beboerne.  Den studerende bør i tvivlsspørgsmål som hovedregel altid rådføre sig med mere erfarent personale. Dette gælder såvel i kommunikationen som i samværet med beboeren. |
| *professionsetik og pædagogiske værdier,* | *analysere og vurdere etik, magt og ligeværd i sin egen og andres tilgang til det enkelte menneske og til fællesskaber****,*** | a) Personalet bliver dagligt udfordret på etiske dilemmaer. Beboerne har som udgangspunkt selvbestemmelse over eget liv. Men pga. nedsatte kognitive evner, er de ikke altid i stand til at gennemskue konsekvenser af deres valg. Og personalet står derfor jævnligt i situationer hvor vi af hensyn til [omsorg](http://www.statensnet.dk/pligtarkiv/fremvis.pl?vaerkid=34283&reprid=0&filid=11&iarkiv=1) for beboeren, må tage nogle beslutninger om hjælpe beboerne til at træffe hensigtsmæssige valg. Dette må dog aldrig ske ved hjælp af ulovlig [magtanvendelse](https://www.retsinformation.dk/forms/R0710.aspx?id=162603)  Det vil i de enkelte situationer være en konkret vurdering.  - om personalet uden videre skal, lade beboeren fortage et konkret valg eller handling.  - om det er muligt via argumenter, overbevise borgeren til at træffe et andet og mere hensigtsmæssigt valg.  - eller om personalet skal diktere, om nødvendigt med magt, bestemme over beboeren.  En del af disse dilemmaer vil ofte blive drøftet mellem kollegaer, eller taget op i større fora, ex. På et personalemøde  Personalet er bevidst om at have et ansvar for at beboernes adfærd, ikke alene i bo-gruppens fysiske rammer, men også i de øvrige miljøer de færdes i. I praksis betyder dette at personalet ser det som en opgave at beboernes adfærd ikke er til unødig gene for andre, samt at være en støtte for beboernes egen værdighed.  b) Den studerende vil i det daglige arbejde, opleve at skulle tage stilling til etiske udfordringer. Dels i eget samvær med beboerne, hvor kollegaer vil stille spørgsmål til den studerendes valg af handling. Men også i forhold til iagttagelser, af kollegaers handlinger. Den studerende opfordres til på passende tidspunkter at drøfte disse iagttagelser/undringer med kollegaer, eller skrive dem ned og medbringe den til vejledning, eller personalemøder, hvor der hver gang på dagsordenen er afsat et punkt, hvor den studerende bla. har lejlighed til at gøre sine undringer til et debatoplæg. |
| *konflikt- og voldsforebyggelse, konfliktnedtrapning og udadreagerende adfærd,* | *vurdere konflikter, forebygge og håndtere konflikter samt evaluere indgreb i konflikt- og voldsepisoder* | a) Beboerne kan i kravs situationer reagere ikke-alderssvarende, hvor de gør opmærksom på deres utilfredshed på det der kan fremstå som en uhensigtsmæssig måde. Dette kan for udenforstående virke voldsomt, men vil som regel kunne nedtrappes med personalets rolige fremtræden og alm. samtale/forklaring.  Udadreagerende adfærd, kan forekomme. Beboernes kognitive forståelse for årsagssammenhænge, manglende sociale kompetencer, og i nogle tilfælde lave frustrationstærskel. Gør at der kan opstå situationer hvor beboeren regerer frustreret og voldsomt. Personalets kendskab til de enkelte beboere, gør dog, at vi som regel i tide opfanger signaler på hvornår, den psykiske belastning hos beboeren er ved at antage et faretruende niveau, og dermed kan forebygge, at en situation udvikler sig til et niveau, hvor beboeren er udenfor pædagogisk rækkevidde.  I de tilfælde hvor en situation har antaget en karakter hvor der er fare for personskadelig adfærd. Vil personalet i første omgang sikre medbeboere mod overgreb, og herefter kan personalet i yderste situation anvende fysisk magt ved evt. føre beboeren til egen lejlighed, indtil situationen igen er bragt under kontrol. Disse situationer er sjældne, men kan forekomme.  b) Der er ingen forventning til den studerende om at tage initiativ eller være deltagende i en fysisk magtanvendelse. Det forventes dog at den studerende, er støttende i forhold til den/de kollegaer der er involveret i magtanvendelsen, og i øvrigt tager sig af de beboere som ikke er involveret i episoden.  I en efterfølgende evaluering af episoden, forventes den studerende at støtte kollegaer i deres psykiske bearbejdning af episoden, og ikke her fremføre kritisk undrende spørgsmål til kollegaens handlinger eller adfærd. Disse spørgsmål medbringes til vejledning, eller debatteres med kollegaen på et senere tidspunkt.  I situationer hvor den studerende oplever sig presset af en beboer såvel fysisk eller psykisk, er det vigtigt at dette formidles til en kollega, der så enten kan rådgive den studerende om handlingsmuligheder, eller overtage situationen. |
| *bevægelsesmæssige, musiske, æstetiske og kreative processers betydning i den socialpædagogiske praksis og* | *tilrettelægge, gennemføre og evaluere pædagogiske aktiviteter inden for udvalgte områder, herunder inddrage børn, unge og voksnes kreativitet og perspektiv og* | a) Internt dyrker beboerne deres individuelle interesser. Bla. musik, gåture, puslespil, hobbysamlinger, planter, foto. Ved hjælp fra personalet, arrangeres der jævnligt div. fælles og individuelle aktiviteter.    b) Efter at have opnået et kendskab til beboerne, og har skabt en positivt udviklende relation til 'en eller flere beboere, opfordrer vi til at der findes en aktivitet som kan danne grundlag for et fælles tredje, med beboeren, og som kan planlægges didaktisk, gennemføres, og evalueres. Det bestræbes at der i vagtplanen frigives tid til, at den studerende kan koncentrere om denne opgave, dette kræver dog tidlig planlægning (min 4 uger). |
| *hjælpemidler og professionsteknologier i et lærings- og udviklingsperspektiv.* | *vurdere og anvende hjælpemidler og professionsteknologier i samarbejde med mennesker med særlige behov med henblik på at understøtte udvikling og læring.* | a) Hjælpemidlerne på Jorden rækker over en som bruger høreapparat, 3 der bruger briller, en kørestolsbruger, og en beboer, med CHARGE der via kanyle i halsen trækker vejret og via sonde i maven får specialkost.  Til formidling af informationer vedr. beboerne benyttes et IT baseret journaliserings system (Bosted), her beskrives dagbogsnotater, medicin, referater, m.m.    b) Den studerende introduceret løbende i alle plejeopgaver, dette sker ud fra et afkrydsningsskema. Hvor det første punkt er ”har set” andet er ”har prøvet, under tilsyn” og sidst ”kan selv”. Den studerende er selv ansvarlig for denne liste følges, og går ikke videre til næste punkt, før vedkommende føler sig tryg med opgaven.  Ang. det IT baserede journaliseringssytem, (Bosted) vil den studerende kort efter studiestart modtage login til systemet, samt løbende på vagterne af kollegaer blive introduceret til systemet. Det forventes af den studerende at han/hun på hver vagt laver et eller flere notater, hvor der objektivt kort beskrives en interaktion mellem den studerende og en eller flere beboere eller en iagttagelse. |
| **Angivelse af relevant litteratur:** | Se litteraturliste under 3. praktik. | |

| Uddannelsesplan i forhold til kompetence-, videns- og færdighedsmål,Social- og specialpædagogik, 3. praktikperiode | | |
| --- | --- | --- |
| ***Samarbejde og udvikling***  Praktikken retter sig mod samarbejdsrelationer i og udvikling af social- og specialpædagogisk praksis i samspil med målgrupperne. | | | |
| ***Kompetencemål:*** *Den studerende kan gennem udvikling af pædagogisk praksis understøtte de tre målgruppers lærings-, udviklings- og omsorgsbehov og perspektiver i samarbejde med relevante aktører* | | | |
| ***Vidensmål:*** *Den studerende har viden om* | ***Færdighedsmål:*** *Den studerende kan* | ***Hvilke muligheder for læring kan etableres gennem den daglige pædagogiske praksis og praktikvejledningen?***   1. ***Hvad har den studerende mulighed for at lære hos os i forhold til videns- og færdighedsmålet?*** 2. ***Hvordan kan den studerende lære dette – gennem deltagelse, litteratur, observation og refleksion – og hvordan understøtter vi den studerendes læring?*** | |
| *institutionelle, organisatoriske og ledelsesmæssige rammer for social- og specialpædagogiske indsatser,* | *agere professionelt inden for de givne institutionelle, organisatoriske og ledelsesmæssige rammer,* | a) Vi anbefaler, at du læser uddannelsesplanen for både 1. og 2. praktik for yderligere informationer om Jordens pædagogiske dagligdag.  Da Jorden er en del af Region Nordjyllands Specialsektor og underlagt Serviceloven § 108, skal vi leve op til regionens kvalitetsstandarder, herunder mål og delmål fra de individuelle planer. Du vil opnå en viden om det nordiske og internationale samarbejde omkring døvblindhed, hvor der blandt andet er lavet en definition af døvblindhed (se litteraturliste). Derunder får du et indblik i AB - CDH som organisation. I dagligdagen arbejder vi ud fra forskellige retningslinjer, eksempelvis UTH (indrapportering af utilsigtede hændelser ved medicin), magtanvendelse, beskrivelse af pædagogiske delmål, individuelle planer, sundhedsfaglig dokumentation m.m.  b) Du vil på introdage få viden om de organisatoriske rammer, og du vil via praksisdeltagelse på personalemøder, teammøder m.m. få grundlæggende erfaringer med at arbejde indenfor de organisatoriske rammer.  Information om AB - CDH’s organisatoriske og pædagogiske grundlag får du gennem vejledning/møde med afdelingsleder eller vejleder samt på introdage.  På AB - CDHs hjemmeside findes beskrivelse af de danske kvalitetsstandarder.  Du opfordres under praktikken til at tilrettelægge og gennemføre et pædagogisk forløb med ’en eller flere beboere. Under planlægning og gennemføre dette forløb, vil du skulle forholde dig til de organisatoriske rammer. Er der overensstemmelse mellem dine mål for aktiviteten og de mål der er beskrevet for borgeren? Hvordan kan aktiviteten tilrettelægges, ud fra de muligheder og resurser der er til stede i organisationen. Hvilke samarbejdspartnere og/eller ressourcepersoner kan du trække på? Etc. | |
| *forskellige social- og specialpædagogiske tilgange og metoder,* | *foretage en faglig vurdering af de metoder, som anvendes på praktikstedet,* | a) Døvblindhed er en specifik funktionsnedsættelse, der er et resultat af en kombination af en syns- og hørenedsættelse i en sådan grad, at den ene nedsatte sans ikke kan kompensere for den anden. Nogle døvblinde er helt døve og helt blinde, andre har både syns- og hørerester. Når syn og hørelse er nedsat, vil andre kropslige sanser blive dominerende, f.eks. taktilsans, kinæstetisk sans, lugtesans, smagssans. Sideløbende med borgernes syns og hørermæssige sansetab, har disse yderligere handicap, bla mental retardering, CHARGE, Rubella, Usher, Cerebral Parese  Derfor arbejder vi i Jorden med følgende områder:   * Kvalitetsstandarder: Mål og delmål * Syns- og hørenedsættelse * Totalkommunikation, herunder taktilt tegnsprog, visuelt tegnsprog, billedkommunikation, referenceobjekter, konkreter * Sansestimulering * Motorik og mobility * Dialektisk handicapsyn * Tværfagligt samarbejde * Mesterlære * Relations arbejde * Grundlæggende udviklingspsykologi (pædagogisk grundviden i forhold til et barns udvikling) * Indflydelse på eget liv * Nærmeste zone for udvikling * Ligeværdighed og respekt, etik, værdier * Dialogisk kommunikationsperspektiv * Videoanalyse * Kollegial sparring og videndeling på teammøder og p-møder * Neuropædagogik i et vist omfang.   b) Du får mulighed for at koble elementer af disse teorier til din pædagogiske praksis, gøre observationer over egen og kollegaers praksis og diskutere dette på vejledning samt med kollegaer.  Du opfordres til at gøre din portefolie med nedskrevne undringer tilgængelig for kollegaer. Årsagen hertil, er at kollegaer derved får mulighed for at læse hvilke iagttagelser og undringer, du har gjort dig, og derved som medvejledere kan være støttende i din faglige refleksion.  Du opfordres derudover til at føre en logbog, samt at formidle væsentlige iagttagelser på vores IT baserede journaliseringssystem ”Sensum One”. | |
| *tilgrænsende fagligheder og rammerne for tværprofessionelt samarbejde,* | *indgå i tværprofessionelt samarbejde om løsningen af konkrete opgaver og/ eller problemstillinger,* | a) I Jorden og generelt på AB - CDH er der et bredt tværfagligt samarbejde for at højne den enkelte livskvalitet. Vi samarbejder med internt ansatte som socialrådgiver, seksualvejleder og ernæringsassistent. Vi har intern behandlingsafdeling med fysioterapeut, ergoterapeut, lærere, sygeplejerske, syns og-hørekonsulenter samt et tæt samarbejde med Aktivitets- og Samværstilbuddet. Eksternt samarbejder vi med, pårørende, praktiserende læge, speciallæger, tandlæge, m.fl.  b) Du får mulighed for at deltage aktivt i dette samarbejde og sparring med det tværfaglige personale. Dette kan dels være med personale fra dagbeskæftigelse eller lærere som dagligt kommer i afdelingen. Og i den udstrækning det har relevans for dit studie, vil du få mulighed for samtaler/møde med øvrige faggrupper.  Du får endvidere mulighed for at reflektere over din egen professionelle rolle, dels til vejledning, men også i daglige dialoger med kollegaer, hvor vi opfordrer dig til at debattere det tværprofessionelle samarbejde. | |
| *opgave- og ansvarsfordeling mellem målgrupperne, professionelle, frivillige og pårørende,* | *redegøre for egen faglighed, opgaver og ansvar i et mangefacetteret samarbejde* | a) Du kan hos os opnå forståelse for den pædagogiske profession og faglighed, hvormed du kan få indsigt i pædagogens rolle, ansvarsområder m.m. Det er pædagogernes opgave at være koordinerende ifht. de tilgrænsende fagligheder, dvs. brug af det tværfaglige samarbejde.  Beboerne har alle tildelt personlige og økonomiske værger, hvilke kan være pårørende eller professionelle. Pædagogerne i Jorden samarbejder med disse.  b) Du får mulighed for at øve mundtlig og skriftlig formidling, dette kan f.eks. være via dagbogsnotater på Sensum One, refleksion der drøftes med kollegaer, dialoger på vejledning, oplæg på personalemøder (på dagsordenen har vi et fast punkt, hvor den studerende har mulighed for at redegøre for status).  Samarbejde med pårørende og værger varetages i hovedtræk, af det faste personale. Du kan dog ex. i forbindelse med planlæggelse af et projekt som du har planlagt komme ud for et samarbejde med førnævnte samarbejdspartnere.  Jorden har pt. udover fritidsaktiviteter som gymnastik og aftenskole, ikke et samarbejde med frivillige. | |
| *forandringsprocesser og innovation* | *deltage i udviklingen af den pædagogiske praksis gennem innovative og eksperimenterende tiltag,* | a) Arbejdet på AB - CDH og Jorden er under løbende udvikling. En del af udfordringen for personalet er at indarbejde lovgivningsmæssige og strukturelle ændringer på en måde hvor borgerne stadig oplever deres tilværelse som stabil og tryg. I hverdagen arbejdes der med små delmål for den enkelte borger, disse er tilpasset den enkelte borgers potentiale, således at disse udviklingsmål, er på et plan som er realistiske og har et sigte mod forbedret livskvalitet.  b) Du vil hos os få kendskab til nogle af de forandringsprocesser som fremkommer af ændringer i overordnede strukturer. Og du vil på team og personalemøder få lejlighed til at sætte dit præg på måden vi imødekommer førnævnte strukturelle udfordringer, samt på de mål og delmål for den enkelte borger, vi formulerer og arbejder med. | |
| *didaktiske og pædagogiske metoder til udvikling af pædagogisk praksis, herunder dokumentation og evaluering, og* | *sætte mål, anvende dokumentations- og evalueringsmetoder og udvikle viden gennem deltagelse, systematisk erfaringsopsamling og refleksion over pædagogisk praksis og* | a) Borgerne i afdelingen har dels udover medfødt døvblindhed forskellige tillægshandicap, der gør at den pædagogiske metode og praksis må tilpasses den enkelte. Metoderne aftales dels i det daglige arbejde, dels på møder hvor vi via faglig debat søger at finde en optimal tilgang til konkrete problemstillinger, og dels i særlige tilfælde hvor vi via ekstern hjælp ex supervision, brug af konsulentbistand, m.m. finder løsninger på konkrete udfordringer  b) Du indgår i praktikken i et eksisterede team og deltager i div udviklingsarbejde og møder hvor du på lige fod med det øvrige personale, har mulighed for at fremføre dine faglige og personlige argumenter og synspunkter. | |
| *førstehjælp.* | *udføre grundlæggende førstehjælp* | a) Personalet har alle gennemgået et grundlæggende førstehjælps- og brandkursus, disse kurser bliver med mellemrum opdateret.  b) Som studerende vil du ikke særskilt blive tilbudt en førstehjælp eller brandkursus, men vil deltage, såfremt et kursus afholdes under praktikforløbet. | |
| **Angivelse af relevant litteratur:** | *Medfødt døvblindhed – støtte til børn og voksne, som er født med en syns- og hørenedsættelse eller er blevet døvblinde kort efter fødslen.* Saskia Damen, Mijkje Worm, 2016. Materialecentret. (udleveres i praktikken)  *Kommunikation og Medfødt Døvblindhed; bog I- IV* Redigeret af Jacques Souriau, Inger Rødbroe, og Marleen Janssen.  Materialecentret i samarbejde med Videnscenter for Døvblindfødte. (kan udleveres i praktikken)  *At lære at se – videoanalyse for professionelle der arbejder med personer med medfødt døvblindhed.* Birgitte Arild Nielsen, Bente Ramsing, Dorte Lindberg Jensen, Helle Buelund Selling, Mona Pagnozzi, 2013. Materialecentret. (udleveres i praktikken)  *Handicappsykologi – en grundbog om arbejdet med mennesker med funktionsnedsættelser* Louise Bøttcher og Jesper Dammeyer. 2010. Samfundslitteratur.  *Kommunikationshandicap* Louise Bøttcher og Jesper Dammeyer. 2015. Samfundslitteratur  *Fra tilskuer til deltager: samspil og kommunikation med voksne udviklingshæmmede* Per Lorentzen. 2008. Materialecentret.  *Dialog med usædvanlige børn* Per Lorentzen. Materialecentret.  *Kommunikative relationer: -indsatser der skaber kommunikation med mennesker med medfødt døvblindhed* Af Anne Varren Nafsted og Inger Bøgh Rødbroe. 2013. Materialecentret.  *Kropslig og taktil sprogudvikling* Redigeret af Jesper Dammeyer og Anja Nielsen. 2013. Materialecentret.  TegnApp Tegnordbog til mobilen, udviklet af Materialecentret.  Tegnalfabet – kort udleveres fra Materialecentret.  Materialecenterets materialer om døvblindhed:  <https://www.matcen.dk/laereboger/dovblindhed.html>  Nordisk definition af døvblindhed:  <https://socialstyrelsen.dk/handicap/dovblindhed/definition-af-dovblindhed>  FN’s handicapkonvention:  <https://menneskeret.dk/handicap>  Socialstyrelsens publikationer om døvblindhed:  <https://socialstyrelsen.dk/handicap/dovblindhed/udgivelser>  Mission, værdier, kvalitetsmodeller, sundhedsfaglige instrukser, organisationsdiagram m.m. der arbejdes ud fra kan findes på:  <https://ab-cdh.rn.dk/om-aktivitets-og-botilbud-cdh>  Serviceloven:  <https://socialstyrelsen.dk/handicap/psykiske-vanskeligheder/om-psykiske-vanskeligheder/lovgivning> | | |